section_heading: 1979. – 2000.
paragraph_text: 1991. godine Shore je skladao glazbu za cijenjeni film Kad jaganjci utihnu u kojem su glavne uloge ostvarili Jodie Foster i Anthony Hopkins. Film je režirao Jonathan Demme. Shore je za rad na ovom filmu zaradio svoju prvu nominaciju za nagradu BAFTA u kategoriji najbolje originalne glazbe. Sam film postao je tek treći film u povijesti koji je uspio osvojiti svih pet najvažnijih nagrada Oscar (najbolji film, redatelj, glavni glumac, glavna glumica, scenarij). Shore je danas jedini živi skladatelj koji je skladao film koji se ubraja u "Top 5 Oskarovskih filmova".